Document ID: 32014D0637

DEĊIŻJONI TA' IMPLIMENTAZZJONI TAL-KUMMISSJONI
tat-28 ta' Awwissu 2014
li temenda l-Anness tad-Deċiżjoni ta' Implimentazzjoni 2014/178/UE fir-rigward taż-żoni taħt restrizzjoni għad-deni Afrikan tal-ħnieżer f'ċerti Stati Membri
(notifikata bid-dokument C(2014) 6169)
(Test b'rilevanza għaż-ŻEE)
(2014/637/UE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat id-Direttiva tal-Kunsill 89/662/KEE tal-11 ta' Diċembru 1989 dwar spezzjonijiet veterinarji fil-kummerċ intra-Komunitarju bil-ħsieb tat-tlestija tas-suq intern (1), u b'mod partikolari l-Artikolu 9(4) tagħha,
Wara li kkunsidrat id-Direttiva tal-Kunsill 90/425/KEE tas-26 ta' Ġunju 1990 dwar kontrolli veterinarji u żootekniċi applikabbli fil-kummerċ intra-Komunitarju f'ċerti annimali ħajjin u prodotti bil-għan li jinkiseb is-suq intern (2), u b'mod partikolari l-Artikolu 10(4) tagħha,
Wara li kkunsidrat id-Direttiva tal-Kunsill 2002/99/KE tas-16 ta' Diċembru 2002 li tistabbilixxi r-regoli sanitarji għall-annimali u li jiddeterminaw il-produzzjoni, l-ipproċessar, id-distribuzzjoni u l-introduzzjoni ta' prodotti li joriġinaw mill-annimali u li huma għall-konsum uman (3), u b'mod partikolari l-Artikolu 4(3) tagħha,
Billi:
(1)
Id-Deċiżjoni ta' Implimentazzjoni tal-Kummissjoni 2014/178/UE (4) tistabbilixxi miżuri ta' kontroll tas-saħħa tal-annimali relatati mad-deni Afrikan tal-ħnieżer f'ċerti Stati Membri. L-Anness għal dik id-Deċiżjoni jiddemarka u jelenka ċerti żoni differenzjati skont il-livell ta' riskju abbażi tas-sitwazzjoni epidemjoloġika. Dik il-lista tinkludi ċerti żoni tal-Estonja, l-Italja, il-Latvja, il-Litwanja u l-Polonja.
(2)
Mill-bidu ta' Awwissu 2014, bosta tifqigħat ġodda ġew irrappurtati fi ħnieżer domestiċi qrib il-fruntiera Latvjana ma' pajjiżi terzi kif ukoll qrib il-fruntiera mal-Estonja. Instabu każijiet fi ħnieżer selvaġġi fil-Latvja f'żoni li bħalissa huma barra mill-kamp ta' applikazzjoni tad-Deċiżjoni 2014/178/UE. Barra minn hekk, mill-bidu ta' Awwissu 2014, seħħew diversi tifqigħat ġodda fi ħnieżer domestiċi fil-Litwanja u fil-Polonja. L-għadd, id-daqs u l-post tat-tifqigħat juru bidla fil-firxa tal-marda.
(3)
L-evoluzzjoni tas-sitwazzjoni epidemjoloġika attwali għandha titqies fil-valutazzjoni tar-riskju rrappreżentat mis-sitwazzjoni tas-saħħa tal-annimali fil-Latvja, il-Litwanja, il-Polonja u f'pajjiżi terzi ġirien. Sabiex tiffoka l-miżuri ta' kontroll tas-saħħa tal-annimali u biex ikun evitat it-tixrid tad-deni Afrikan tal-ħnieżer kif ukoll biex jiġi evitat kwalunkwe xkiel mhux meħtieġ għall-kummerċ fi ħdan l-Unjoni u biex jiġu evitati ostakoli mhux ġustifikati għall-kummerċ minn pajjiżi terzi, il-lista tal-Unjoni ta' żoni soġġetti għall-miżuri ta' kontroll tas-saħħa tal-annimali stipulati fid-Deċiżjoni ta' Implimentazzjoni 2014/178/UE għandha tiġi emendata u titqies is-sitwazzjoni attwali tas-saħħa tal-annimali fir-rigward ta' dik il-marda fil-Latvja, il-Litwanja u l-Polonja u f'pajjiżi terzi ġirien.
(4)
Għaldaqstant huwa meħtieġ li l-Anness tad-Deċiżjoni ta' Implimentazzjoni 2014/178/UE jinbidel biex jinkludi ż-żoni rilevanti tal-Estonja, il-Latvja, il-Litwanja, u l-Polonja.
(5)
Għaldaqstant id-Deċiżjoni ta' Implimentazzjoni 2014/178/UE għandha tiġi emendata.
(6)
Il-miżuri stipulati f'din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
ADOTTAT DIN ID-DEĊIŻJONI:
Artikolu 1
L-Anness tad-Deċiżjoni ta' Implimentazzjoni 2014/178/UE għandu jinbidel bl-Anness għal din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmul fi Brussell, it-28 ta' Awwissu 2014.

Labels: 0
18
6